CELEX: 62020TN0404
Language: et
Date: 2020-06-27 00:00:00
Title: Kohtuasi T-404/20: 27. juunil 2020 esitatud hagi – Global Translation Solutions versus komisjon

7.9.2020   
            
            
               ET
            
            
               Euroopa Liidu Teataja
            
            
               C 297/41
            
         
      27. juunil 2020 esitatud hagi – Global Translation Solutions versus komisjon
      (Kohtuasi T-404/20)
      (2020/C 297/54)
      Kohtumenetluse keel: inglise
      
         Pooled
      
      
         Hageja: Global Translation Solutions (Valetta, Malta) (esindaja: advokaat C. Mifsud-Bonnici)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada kostja 17. aprilli 2020. aasta otsused i) sõlmida riigihankemenetluses TRAD19 leping Lot 22 EN>MT edukaks tunnistatud pakkujaga ja ii) lükata hageja pakkumus Lot 22 osas tagasi, ning kõik muud kostja otsused, mis sellega seonduvad;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitab hageja neli väidet.
      
                  1.
               
               
                  Esimene väide, et kostja 17. aprilli 2020. aasta otsused i) sõlmida hankemenetluses TRAD19 leping Lot 22 EN>MT edukaks tunnistatud pakkujaga ja ii) lükata hageja pakkumus Lot 22 osas tagasi, on ebaseaduslikud, kuna need põhinevad tõsisel ja ilmsel hindamisveal, mis puudutab kontrollimisel kasutatud standardset hindamisskaalat.
               
            
                  2.
               
               
                  Teine väide, et kostja 17. aprilli 2020. aasta otsused i) sõlmida hankemenetluses TRAD19 leping Lot 22 EN>MT edukaks tunnistatud pakkujaga ja ii) lükata hageja pakkumus Lot 22 osas tagasi, on ebaseaduslikud, kuna standardne hindamisskaala rikkus õigusnorme, teiste seas finantsmääruse (1) artikli 160 lõiget 1, ja see on vastuolus liidu õiguse üldpõhimõtetega, kaasa arvatud hankemenetluse võrdse kohtlemise ja läbipaistvuse põhimõtetega.
               
            
                  3.
               
               
                  Kolmas väide, et kostja 17. aprilli 2020. aasta otsused i) sõlmida hankemenetluses TRAD19 leping Lot 22 EN>MT edukaks tunnistatud pakkujaga ja ii) lükata hageja pakkumus Lot 22 osas tagasi, on ebaseaduslikud, kuna kostja ei ole oma otsust hageja pakkumuse tagasilükkamise kohta põhjendanud, nagu nõuab liidu õigus ja Euroopa Liidu Kohtu praktika.
               
            
                  4.
               
               
                  Neljas väide, et kostja 17. aprilli 2020. aasta otsused i) sõlmida hankemenetluses TRAD19 leping Lot 22 EN>MT edukaks tunnistatud pakkujaga ja ii) lükata hageja pakkumus Lot 22 osas tagasi, on ebaseaduslikud, kuna kostja käitumine suhtluses hagejaga peale 17. aprilli 2020 seoses eelkõige standardse hindamisskaala kohta esitatud selgitustega ja „eelnevalt määratletud vigadega“ oli vastuolus hoolsuskohustust, head haldust ja riigihankemenetlust käsitlevate põhimõtetega.
               
            
         (1)  Euroopa Parlamendi ja nõukogu 18. juuli 2018. aasta määrus (EL, Euratom) 2018/1046, mis käsitleb liidu üldeelarve suhtes kohaldatavaid finantsreegleid ja millega muudetakse määrusi (EL) nr 1296/2013, (EL) nr 1301/2013, (EL) nr 1303/2013, (EL) nr 1304/2013, (EL) nr 1309/2013, (EL) nr 1316/2013, (EL) nr 223/2014 ja (EL) nr 283/2014 ja otsust nr 541/2014/EL ning tunnistatakse kehtetuks määrus (EL, Euratom) nr 966/2012 (ELT 2018 L 193, lk 1).